***Хипотезата на Тулио Симончини***

В тази посока е тръгнал Тулио Симончини – хирург и он­колог от Рим, който в продължение на дълги години изучава и прилага конвенционалните медицински терапии за лечение на рак. Точно богатият му опит и редицата неуспехи в борбата с туморите в напреднал стадий са пропукали вярата му в традиционното лечение до степен, че започва да се съмнява в догмите за генетичния произход на рака.

Неговата логика е проста и ясна: ортодоксалната онколо­гия отхвърля наличието на гъбички в туморната маса като опортюнистични инфекции, които са се възползвали от зани­жената имунна защита. Но ако е обратното? Ако гъбичките са причината, а не следствието от рака? Колкото и странна да изглежда идеята, видяхме колко много проучвания я под­крепят или поне за съвместими с хипотезата за гъбичния произход на рака65. Освен това, ще намерят обяснение и в поразителните прилики, които съществуват между Candida и рака, и във вече установените случаи на предаване.

Според Симончини туморът е отговорът на нашия органи­зъм на агресията на гъбичките: имунната система се опитва да спре нахлуването на един патогенен агент, *затваряйки* го като в черупка66. Ако гъбичката расте по-бързо от имунни­те клетки, които би трябвало да го заградят, се образува злокачествен тумор; ако имунните клетки са по-бързи, се об­разува доброкачествен тумор. Метастазите (разсейките) се създават във фазата на максимална колониална експанзия на гъбичките, когато имунната система е вече напълно сразена и спорите могат да се разпространяват в другите тъкани, започвайки от най-омаломощените.

Условията за разпространение са следните:

1. когато другите органи могат да окажат ефективно съ­противление, няма метастази;

2. веднага щом клетъчните или тъканните структури на един орган отслабнат, се развиват първите локализирани ме­тастази;

3. когато целият организъм започва да гасне, всички орга­ни стават уязвими и се появяват множество метастази на повече места.

Тази хипотеза е отхвърлена и осмяна от официалната он­кология, без да е подложена на подобаваща проверка. Най-чес­тото и възможно възражение е, че ако в лабораторни условия може да се предизвика образуването на рак чрез радиация, он­когенни вируси и токсични субстанции, тогава причината ще е увреждане на вътрешността на клетката. Погледнато по-отблизо, гъбичките също могат да се появяват и да растат директно във вътрешността на клетката67, следователно възможността за предизвикване на рак след изтощаване на нормалната клетъчна функция показва само, че туморите възникват във всички случаи, когато защитните сили на ор­ганизма се понижават. Ето защо, ако тезата на Симончини е вярна, означава, че сме изложени на опасността от гъбична агресия всеки път, когато имунната ни система отслабне от ендогенни или екзогенни фактори.

***„Твърдите убеждения“ на официалната онкология***

В подкрепа на собствената си теза Симончини подчертава всичките недостатъци на ортодоксалната теория. Дългият списък от неясноти, противоречия и тъмни зони показва ак­туалното състояние на научните изследвания върху тумора и най-вече сваля маската на една от най-големите измами на медицинската доктрина: това, което се представя като сигурно знание, често, когато се анализира подробно, има най-много стойността на хипотеза.

Ще се позовем само на малка част от от анализите на Ту­лио Симончини68, която подчертава ограничеността на нало­жената теория във формулировките от наръчника на Бонадо­на и Робустели69. Например след като се посочва, че процесът на метастаза е *очевиден,* се изяснява, че в действителност „*не са известни молекулярните основи на феномена”*70. Или се допуска, че „*механизмът, чрез който се получават хромозомни­те аномалии, и досега е неизвестен”*71.